திருச்சபையின் தாய்
[[File:Barocci - Madonna del Popolo.jpg|thumb|200px|பெதரிக்கோ பரோச்சி வரைந்த ''மக்களின் மாதரசி'' ஓவியம், 1579]]
 [[உரோமன் கத்தோலிக்க மரியாளியல்]] அடிப்படையில் '''திருச்சபையின் தாய்''' ([[இலத்தீன்]]: '''Mater Ecclesiae''') என்பது [[இயேசு]]வின் தாய் [[மரியாள் (இயேசுவின் தாய்)|மரியா]]வுக்கு வழங்கப்படும் அடைமொழி ஆகும். நான்காம் நூற்றாண்டிலேயே முதன்முதலில் அம்புரோஸ் பயன்படுத்திய இந்த அடைமொழி, [[இரண்டாம் வத்திக்கான் சங்கம்]] நடைபெற்றுக் கொண்டிருந்த வேளையில் திருத்தந்தை [[ஆறாம் பவுல் (திருத்தந்தை)|6ம் பவுலால்]] அதிகாரப்பூர்வமானதாக அறிவிக்கப்பட்டது.&lt;ref name=ter&gt;''International Theological Commission, Vol II: 1986-2007'' edited by Michael Sharkey and Thomas Weinandy (Aug 21, 2009) {{ISBN|1586172263}} page 208&lt;/ref&gt; [[திருத்தந்தை பிரான்சிசு]], '''மரியா, திருச்சபையின் தாய்''' என்ற விழாவை பெந்தக்கோஸ்து விழாவுக்கு அடுத்த நாள் சிறப்பிக்கும் வகையில் 2018ஆம் ஆண்டில் அறிமுகம் செய்தார்.
 
 == விவிலியத்தில் ==
 
 சிலுவையில் தொங்கிக் கொண்டிருந்த வேளையில் [[இயேசு]] தம் தாய் மரியாவையும் அருகில் நின்ற தம் அன்புச் சீடரையும் கண்டு, தம் தாயிடம், “அம்மா, இவரே உம் மகன்” என்றார். பின்னர் தம் சீடரிடம், “இவரே உம் தாய்” என்றார்.&lt;ref&gt;[[யோவான் நற்செய்தி|யோவான்]] 19:26-27&lt;/ref&gt; இந்த நிகழ்வின் வழியாக, இயேசு தம் சீடர்களான கிறிஸ்தவர்கள் அனைவருக்கும் தாயாக மரியாவை வழங்கினார் என்பது [[கத்தோலிக்க திருச்சபை]]யின் நம்பிக்கை. மேலும், சீடர்கள் அனைவரும் சில பெண்களோடும், இயேசுவின் சகோதரர்களோடும், இயேசுவின் தாய் மரியாவின் அரவணைப்பில் ஒரே மனத்தோடு இறைவனிடம் வேண்டிக் கொண்டிருந்தார்கள்.&lt;ref&gt;[[திருத்தூதர் பணிகள்]] 1:14&lt;/ref&gt; பெந்தக்கோஸ்து என்னும் நாள் வந்தபோது, அவர்கள் அனைவரும் தூய ஆவியால் ஆட்கொள்ளப்பட்டனர்&lt;ref&gt;திருத்தூதர் பணிகள் 2:1-4&lt;/ref&gt; என்று திருத்தூதர் பணிகள் நூலில் வாசிக்கிறோம். முதல்முறை [[தூய ஆவி]]யார் நிழலிட்ட வேளையில் இயேசுவைப் பெற்றெடுத்த [[தூய கன்னி மரியா (கத்தோலிக்கம்)|மரியா]], இரண்டாம் முறை அவர் இறங்கி வந்தபோது திருச்சபையின் பிள்ளைகளைப் பெற்றெடுத்தார் என்பது கத்தோலிக்க திருச்சபையின் நிலைப்பாடு. இவ்வாறு, அவர் திருச்சபையின் தாயாக திகழ்கிறார்.
 
 == வரலாற்றில் ==
 
 மிலான் ஆயரான [[அம்புரோசு|புனித அம்புரோஸ்]] நான்காம் நூற்றாண்டிலேயே, மரியாவைத் 'திருச்சபையின் தாய்' என்று அழைத்தார்.&lt;ref name=ter /&gt; “நம்பிக்கை கொண்டோரை ஒன்றிணைத்து திருச்சபைக்குள் பிறக்கச் செய்ததால், கிறிஸ்துவின் உறுப்புகளின் தாயாக மரியா திகழ்கிறார்” என்று [[ஹிப்போவின் அகஸ்டீன்|புனித அகுஸ்தீன்]] (354-430) கூறினார். அவரது வழியில் [[முதலாம் லியோ (திருத்தந்தை)|திருத்தந்தை முதலாம் லியோ]] (400-461), “இறைமகன் கிறிஸ்துவின் தாயாகிய மரியா, அவரது திருச்சபை என்ற மறையுடலின் உறுப்புகளுக்கும் தாயாக இருக்கிறார்” என்று குறிப்பிடுகிறார். 1964ல் [[ஆறாம் பவுல் (திருத்தந்தை)|திருத்தந்தை 6ம் பவுல்]], மரியாவைத் ‘திருச்சபையின் தாய்’ என்று அறிவித்தார். 1975ஆம் ஆண்டு, மரியா ‘திருச்சபையின் தாய்’ என்பதை சிறப்பிக்கும் நேர்ச்சைத் [[திருப்பலி (வழிபாடு)|திருப்பலி]], உரோமைத் திருப்பலி புத்தகத்தில் சேர்க்கப்பட்டது. [[பெந்தக்கோஸ்து]] பெருவிழாவைத் தொடர்ந்து வரும் திங்கட்கிழமை, '''மரியா, திருச்சபையின் தாய்''' என்ற திருநாளை பொது நினைவாக சிறப்பிக்கும் வகையில் [[திருத்தந்தை பிரான்சிசு]] 2018 பிப்ரவரி 11ந்தேதி ஏற்படுத்தினார்.&lt;ref&gt;[http://www.vatican.va/roman_curia/congregations/ccdds/documents/rc_con_ccdds_doc_20180324_notificazione-mater-ecclesiae_en.html 'மரியா, திருச்சபையின் தாய்' விழா பற்றிய குறிப்புரை]&lt;/ref&gt;
 
 == ஆதாரங்கள் ==
 {{reflist|2}}
 {{கன்னி மரியா}}